Diari Oficial de la Generalitat Valenciana


Sumari del DOGV 4645, del 05-12-2003 (2003/12487)

ORDRE de 4 de novembre de 2003, de la Conselleria de Benestar Social, per la qual es fa pública la convocatòria de beques per a la realització de cursos d'idiomes en països de la Unió Europea (Eurocursos 2004).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4645

Data del DOGV
:   05-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12408


Data del document
:   04-11-2003

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * Irlanda
    * el Regne Unit
    * ajuda pública
    * França
    * assignació per estudis
    * suport econòmic
    * llengua estrangera

ORDRE de 4 de novembre de 2003, de la Conselleria de Benestar Social, per la qual es fa pública la convocatòria de beques per a la realització de cursos d'idiomes en països de la Unió Europea (Eurocursos 2004). [2003/X12808]
  
La Generalitat Valenciana, a través de la Conselleria de Benestar Social, considera que cal facilitar als jóvens el coneixement d'idiomes, per afavorir la seua formació i inserció sociolaboral, i fomentar-ne la mobilitat, especialment en l'àmbit de la Unió Europea i contribuir al perfeccionament de diverses llengües mitjançant la subvenció d'ajudes a l'estada als països d'origen.
  
En aquest marc, i per tal d'afavorir el desenvolupament integral dels jóvens i contribuir que respecten la diversitat cultural, i també per tal de facilitar-ne la inserció laboral i social, l'Institut Valencià de la Joventut (IVAJ) promou l'aprenentatge d'anglés a la República d'Irlanda i al Regne Unit de la Gran Bretanya, i de francés a França.
  
Les beques per a l'estada i la realització dels cursos als països esmentats estan destinades a alumnes d'ensenyaments mitjans ja iniciats en l'estudi d'idiomes als seus centres escolars, i es fruiran durant l'estiu de 2004.
  
El benefici econòmic de les beques consisteix que l'IVAJ es fa càrrec d'una part del cost dels cursos. Com en anteriors convocatòries, per a la gestió dels cursos s'ha optat per la contractació administrativa del servei, a càrrec del capítol II del Pressupost de Despeses. En tractar-se d'un expedient de tramitació anticipada de la despesa, la convocatòria es condiciona a l'existència de crèdit adequat i suficient en el dit capítol per tal d'atendre les beques concedides.
  
Per tal de minimitzar els desplaçaments dels sol·licitants, per a aquesta convocatòria, la Conselleria de Benestar Social, a través de l'IVAJ, i la Conselleria de Cultura, Educació i Esport han adoptat les mesures oportunes perquè puguen presentar, addicionalment als mitjans convencionals, les sol·licituds i confrontar la documentació exigida als centres educatius públics dependents de la Conselleria de Cultura, Educació i Esport en què estiguen matriculats.
  
Per això, i en virtut de les atribucions que em confereix l'art. 35 de la Llei 5/1983, de 30 de desembre, de Govern Valencià, i d'acord amb el que estableix l'article 47.11 del Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat Valenciana,
  
ORDENE
  
Primer
  
Convocar les beques per a la realització de cursos d'idiomes en països de la Unió Europea durant el pròxim estiu de 2004 i aprovar les bases que han de regir la dita convocatòria, que s'inclouen com a annex I, i també el model de sol·licitud que figura en l'annex II a aquesta ordre.
  
Segon
  
L'eficàcia de la present convocatòria queda condicionada a l'existència, en el pressupost de l'Institut Valencià de la Joventut per a l'any 2004, de crèdit adequat i suficient per tal d'atendre les ajudes que s'hi preveuen, i que es finançaran a càrrec del capítol II del Pressupost de Despeses de l'IVAJ per a 2004, fins a un màxim d'1.700.000 €.
  
Tercer
  
La Direcció General de l'IVAJ és l'òrgan competent per a la resolució d'aquesta convocatòria.
  
DISPOSICIONS FINALS
  
Primera
  
S'autoritza el director general de l'Institut Valencià de la Joventut perquè, en l'àmbit de les seues competències, adopte les mesures i les instruccions necessàries per al desplegament i aplicació d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, d'acord amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa.
  
Potestativament, es podrà interposar recurs de reposició, davant la Conselleria de Benestar Social, en el termini d'un mes comptador a partir de l'endemà de la publicació d'aquesta ordre, segons el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de novembre de 2003
  
La consellera de Benestar Social,
  
ALICIA DE MIGUEL GARCÍA
  
 ANNEX I
  
Bases de la convocatòria
  
Primera. Convocatòria
  
1. Es fa pública la convocatòria de les beques següents, amb una durada de quatre setmanes, per a la realització de cursos d'idiomes:
  
Idioma País Beques Període
  
Anglés R. Irlanda Fins a 300 juliol
  
 Fins a 300 agost
  
 Regne Unit Fins a 300 juliol
  
 Fins a 250 agost
  
Francés França Fins a 50 juliol
  
2. El programa oferit consistirà en:
  
2.1. Cursos de quatre setmanes de durada, impartits per professors nadius i titulats, amb 20 hores de classe setmanals, sobretot pràctiques.
  
2.2. Realització d'activitats socioculturals i de caràcter esportiu. Aquestes activitats tindran com a finalitat afavorir el coneixement dels costums i de les tradicions, tant del país com de la regió, i facilitar la participació intercultural amb la resta d'estudiants.
  
2.3. Estada en famílies natives, en règim de pensió completa.
  
2.4. Assegurança d'accidents i assistència sanitària durant el viatge i l'estada.
  
2.5. Desplaçaments des de la Comunitat Valenciana fins al lloc de destinació on es realitze el curs.
  
2.6. Assistència als becaris durant el curs, proporcionada per personal bilingüe.
  
3. En acabar el curs, cada participant en rebrà un certificat de realització.
  
4. El programa no inclou diners de butxaca per a despeses personals ni dret d'allotjament en habitacions individuals.
  
5. En el cas que qualsevol dels cursos previstos no es poguera dur a terme per causes no imputables als becaris, els becaris només tindran dret a la devolució de la quota que hagueren abonat.
  
Segona. Requisits dels sol·licitants
  
1. Podran sol·licitar beques per a la realització de cursos d'idiomes a l'estranger els jóvens que complisquen els requisits següents:
  
1.1. Ser menors de 20 anys
  
1.2.. Residir a la Comunitat Valenciana.
  
1.3. Estar matriculats, durant el curs acadèmic 2003/2004, en un centre escolar ubicat a la Comunitat Valenciana.
  
1.4. Realitzar per primera vegada algun dels cursos que tot seguit s'enumeren, sempre que continguen com a assignatura l'idioma o idiomes sol·licitats:
  
- Primer o Segon de Batxillerat
  
- Cicles formatius de Grau Mitjà
  
1.5. Haver realitzat qualsevol curs oficial durant l'any acadèmic 2002/2003 i complir els requisits següents:
  
a) Que el curs s'haja realitzat tot sencer, per primera i única vegada. Si per circumstàncies excepcionals, degudament justificades, s'haguera deixat transcórrer algun any acadèmic sense accedir a un nou curs, aquest apartat s'exigirà respecte de l'últim curs realitzat.
  
b) Que s'hagen aprovat totes les assignatures, tret que siga d'aplicació l'ordre de 23 d'abril de 1993 de la Conselleria de Cultura, Educació i Ciència sobre avaluació en l'Educació Secundària Obligatòria, i es puntuarà amb zero punts, l'assignatura en què s'haja obtingut la nota d'insuficient.
  
c) Que s'haja obtingut una nota mitjana mínima en l'expedient acadèmic del curs 2002/2003 de 'bé'o 'sis', d'acord amb la conversió numèrica que preveu la base setena d'aquesta ordre.
  
d) Que l'idioma sol·licitat s'haja estudiat durant el curs 2002/2003, i s'hi haja obtingut, com a mínim, la nota de 'notable'o 'set', d'acord amb la conversió numèrica que preveu la base setena d'aquesta ordre.
  
2. Els sol·licitants hauran de reunir tots els requisits fixats en la data d'acabament del termini de presentació de sol·licituds.
  
Tercera. Sol·licituds i documentació
  
Cada sol·licitant haurà de presentar, degudament emplenat, un únic imprés de la sol·licitud que s'inclou com a annex II.
  
2. L'imprés normalitzat de sol·licitud estarà també a disposició de qui el sol·licite a les seus de l'IVAJ d'Alacant (plaça de Sant Cristòfol, 8, baixos, 03569), de Castelló (carrer dels Orfebres Santalínea, 2, 12621) i de València (carrer de l'Hospital, 2, baixos, València, 46800), o bé s'hi podrà accedir a través de la pàgina web de l'IVAJ, adreça: www.ivaj.es
  
3. En l'imprés de sol·licitud haurà de marcar les opcions que li interessen per ordre de preferència i sempre que reunisca els requisits exigits per a cada opció; quedarà exclòs d'aquelles opcions que no senyale.
  
4. Juntament amb la sol·licitud, haurà d'aportar la documentació següent:
  
4.1. DNI o passaport.
  
4.2 Document acreditatiu de residència legal a l'Estat espanyol en el cas d'estrangers.
  
4.3 Certificat acreditatiu d'estar matriculat en el curs acadèmic 2003/2004 en algun dels cursos que assenyala la base segona, punt 1.4, en el qual s'especifique necessàriament l'idioma o idiomes que es cursen. Aquest certificat l'expedirà la Secretaria del centre escolar.
  
4.4 Certificat de les notes obtingudes en el curs acadèmic 2002/2003, expedit per la Secretaria del centre en què s'hagueren cursat els dits estudis.
  
4.5 Autorització expressa -que s'inclou en l'apartat D del formulari de sol·licitud- de tots els membres de la unitat familiar, per tal que l'IVAJ sol·licite d'ofici, a l'Agència Estatal de l'administració Tributària, la informació fiscal corresponent a l'exercici 2002 de tots els membres de la unitat familiar.
  
4.6. DNI o passaport de les persones que signen l'autorització que s'indica en l'apartat anterior. En el cas de menors que no disposen de DNI s'aportarà fotocòpia confrontada del llibre de família.
  
5. Tota la documentació sol·licitat en l'apartat anterior que no siga original, haurà de ser confrontada. En cas contrari es considerarà no presentada, després de fer-ne prèviament el requeriment d'esmena d'acord amb el que estableix la base cinquena de la present ordre.
  
6. A l'efecte de l'autorització que s'indica en el punt 4.5, es consideren membres de la unitat familiar els cònjuges no separats legalment, els fills menors d'edat i els majors discapacitats subjectes a la pàtria potestat, i els descendents amb dret a deducció (fills -germans del sol·licitant- majors de 18 anys i menors de 25 anys el 31 de desembre de 2002, fadrins, que convisquen a la llar familiar i que no presenten declaració ni sol·licitud de devolució model 104).
  
7 Els menors emancipats o majors d'edat que al·leguen vida independent respecte dels pares o tutors en data 31 de desembre de 2002, hauran d'acreditar fefaentment aquesta circumstància, i també els mitjans econòmics de què disposaven.
  
Quarta. Presentació de sol·licituds
  
1. El termini de presentació de sol·licituds començarà l'endemà de la publicació d'aquesta ordre en el Diari Oficial de la Generalitat Valenciana i acabarà el 15 de gener de 2004. La presentació d'una sol·licitud fora de termini en determinarà la no-admissió.
  
2. Les sol·licituds, adreçades a l'Institut Valencià de la Joventut, es podran presentar al Registre General de l'IVAJ a València (carrer de l'Hospital, 11, València, 46401, als registres de les unitats territorials de l'IVAJ a Alacant (plaça de Sant Cristòfol, 8, 03307) i a Castelló (carrer dels Orfebres Santalínea, 2, 12433), i a tots els llocs que recull l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
3. En cas d'enviament per correu certificat, la presentació de la documentació a l'oficina de correus corresponent s'haurà de fer d'acord amb el que disposa l'article 31 del Reial Decret 1.829/1999, de 3 de desembre, en sobre obert, per tal que l'exemplar destinat a l'IVAJ siga datat i segellat abans de ser certificat. Cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
  
4. Addicionalment a les formes de presentació que preveu el punt dos, les persones interessades podran presentar les sol·licituds inicials i la documentació exigible als centres educatius públics, directament dependents de la Conselleria de Cultura, Educació i Esport, en què estiguen matriculades, d'acord amb les normes següents:
  
a) Presentació per part de les persones interessades:
  
En el moment en què es lliure la sol·licitud a la Secretaria del centre, es segellarà i es datarà en l'espai reservat a l'efecte, i la documentació que s'hi adjunte es confrontarà amb els originals aportats.
  
En cap cas els centres no arreplegaran ni segellaran sol·licituds o documentació presentades després del dia 15 de gener de 2004.
  
b) Remissió per part dels centres educatius a l'IVAJ:
  
Com a màxim, l'endemà d'acabar el termini de presentació de sol·licituds, la Direcció del centre certificarà una relació de les sol·licituds presentades tot indicant el nom, els cognoms i el núm. de DNI de les persones sol·licitants, i també la data de presentació.
  
Aquestes sol·licituds les haurà de presentar personalment un representant del centre als registres dels serveis centrals o a les unitats territorials de l'IVAJ, on es lliurarà l'esmentat certificat acompanyat de totes les sol·licituds i la resta de documentació.
  
En tot cas, el termini de presentació a l'IVAJ de les dites sol·licituds acabarà el dia 20 de gener de 2004.
  
Cinquena. Esmenes
  
1. Quan les sol·licituds presentades, dins del termini d'aquesta convocatòria, no reuniren tota la documentació assenyalada en la base tercera, es requerirà les persones interessades perquè, en el termini de deu dies, n'esmenen la falta i presenten els documents sol·licitats; en cas contrari, es considerarà que han desistit de la seua sol·licitud, després de la resolució que prèviament s'haurà de dictar en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. L'IVAJ podrà sol·licitar a les persones interessades qualsevol altre mitjà acreditatiu o de prova per tal de verificar les dades declarades i aportades.
  
3. Els documents sol·licitats -originals o còpies degudament confrontades- es presentaran al Registre General de l'IVAJ a València (carrer de l'Hospital, 11, València, 46629, als registres de les unitats territorials de l'IVAJ a Alacant (plaça de Sant Cristòfol, 8, 03158) i a Castelló (carrer dels Orfebres Santalínea, 2, 12862), i a tots els llocs que preveu l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Aquests documents no podran presentar-se als centres educatius, sinó directament a l'IVAJ o en qualsevol dels llocs indicats en el punt anterior.
  
5. En cas d'enviament per correu certificat, la presentació de la documentació a l'oficina de correus corresponent s'haurà de fer d'acord amb el que disposa l'article 31 del Reial Decret 1.829/1999, de 3 de desembre, en sobre obert, per tal que l'exemplar destinat a l'IVAJ siga datat i segellat abans de ser certificat. Cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
  
Sisena. Exclusions i incompatibilitats
  
1. Es consideraran desestimades les sol·licituds d'aquelles persones que no complisquen algun o alguns dels requisits inclosos en la base segona.
  
2. No podran accedir a aquestes beques les persones que hagen gaudit d'alguna beca d'idiomes a l'estranger concedida per la Generalitat Valenciana o per altres Administracions Públiques.
  
En el cas d'obtindre, durant l'any 2004, una altra beca de característiques semblants a l'oferida en la present convocatòria, no se'n podrà gaudir conjuntament amb cap altra. A aquest efecte, l'Institut Valencià de la Joventut es reserva la facultat de contrastar les dades aportades per cada persona sol·licitant amb les que es troben a les administracions públiques.
  
3. Cas que es detectara, en qualsevol moment del procediment, falsedat en les dades de la persona sol·licitant o en la documentació aportada, es procedirà a la revocació de la beca. Si ja se n'ha gaudit, es reclamarà l'import de la beca concedida i s'iniciaran les accions que es consideren oportunes.
  
Setena. Valoració i puntuació de les sol·licituds
  
1. La puntuació de les sol·licituds s'obtindrà atenent els criteris de valoració de l'expedient acadèmic i de la situació socioeconòmica; correspondrà un 50% a cada criteri i la puntuació màxima possible serà de 40 punts.
  
2. La valoració acadèmica s'obtindrà sumant els punts corresponents a:
  
a) la nota mitjana aritmètica de l'any anterior i
  
b) la nota final de cada idioma o idiomes a què s'opte.
  
3. La conversió a escala numèrica de les notes es realitzarà tot aplicant a les qualificacions expressades les puntuacions següents:
  
Insuficient: 0 punts
  
Suficient o apte: 5 punts
  
Bé: 6 punts
  
Notable: 8 punts
  
Excel·lent: 10 punts
  
Si les qualificacions s'expressen en forma quantitativa, la conversió numèrica es realitzarà d'acord amb les equivalències següents:
  
0 - 4,9: 0 punts
  
5 - 5,9: 5 punts
  
6 - 6,9: 6 punts
  
7 - 8,9: 8 punts
  
9 - 10: 10 punts
  
4. Per al barem econòmic de les sol·licituds és imprescindible el coneixement, per part de l'IVAJ, de les dades relatives a l'IRPF de tots els membres de la unitat familiar corresponents a l'exercici fiscal 2002. A aquest efecte, l'IVAJ sol·licitarà d'ofici a l'Agència Estatal de l'administració Tributària la informació fiscal necessària, sempre que els participants ho hagen autoritzat expressament.
  
5. Per a la valoració econòmica es tindrà en compte la renda familiar corresponent a l'exercici 2002, que s'obtindrà per agregació de les rendes de tots els membres de la unitat familiar en el dit exercici, calculades de conformitat amb la normativa reguladora de l'impost sobre la renda de les persones físiques, de la manera següent:
  
5.1. Per a la determinació de la renda dels membres computables que hagen presentat declaració o sol·licitud de devolució per l'impost sobre la renda de les persones físiques, es tindrà en compte la renda disponible del període, sumant la part general de la base imposable a la base liquidable especial, prèviament a l'aplicació del mínim personal i familiar en ambdós casos.
  
5.2. Per a la determinació de la renda dels membres computables que obtinguen ingressos propis, sense obligació de declarar i que no hagen sol·licitat devolució, la renda computable serà la suma dels ingressos íntegres obtinguts, minorats en una quantia de 3.600 €. No obstant això, en els supòsits següents, la quantia a minorar dels ingressos íntegres serà la que s'indica tot seguit:
  
- Per a treballadors actius discapacitats amb un grau de minusvalidesa igual o superior al 33% i inferior al 65%: 5.400 €.
  
- Per a treballadors actius discapacitats amb el mateix grau de minusvalidesa del paràgraf anterior que, per a desplaçar-se al seu lloc de treball o per a exercir-lo, necessiten l'ajuda de terceres persones: 6.600 €.
  
- Per a treballadors actius discapacitats amb un grau de minusvalidesa igual o superior al 65%: 7.800 €.
  
La puntuació s'obtindrà de dividir la renda familiar entre tots els membres de la unitat familiar i descendents amb dret a deducció. D'acord amb la quantitat obtinguda a partir d'aquesta divisió, s'atorgaran la puntuació corresponent:
  
Fins a 13.200 € 1 punt
  
" 12.600 € 2 punts
  
" 12.000 € 3 punts
  
" 11.400 € 4 punts
  
" 10.800 € 5 punts
  
" 10.200 € 6 punts
  
" 9.600 € 7 punts
  
" 9.000 € 8 punts
  
" 8.400 € 9 punts
  
" 7.800 € 10 punts
  
" 7.200 € 11 punts
  
" 6.600 € 12 punts
  
" 6.000 € 13 punts
  
" 5.400 € 14 punts
  
" 4.800 € 15 punts
  
" 4.200 € 16 punts
  
" 3.600 € 17 punts
  
" 3.000 € 18 punts
  
" 2.400 € 19 punts
  
" 1.800 € 20 punts
  
6. La situació que es valorarà per comptabilitzar la puntuació econòmica és la de l'exercici 2002, per la qual cosa no es tindrà en compte cap variació produïda després del 31 de desembre de 2002.
  
7. Si es produeixen empats, les beques s'adjudicaran d'acord amb els criteris següents:
  
7.1. La major nota en l'idioma sol·licitat.
  
7.2. La major nota acadèmica global.
  
7.3. La lletra inicial del primer cognom. La lletra d'inici a partir de la qual es comptarà per al desempat serà la que establisca la resolució de la Conselleria de Justícia i Administracions Públiques, per la qual es determina la lletra per a fixar l'ordre d'intervenció dels aspirants a les proves selectives que es celebren durant l'any 2004 o, si no n'hi ha, la resolució corresponent a l'any 2003.
  
Huitena. Comissió avaluadora
  
1. El director general de l'IVAJ nomenarà una Comissió Avaluadora per a l'estudi i la valoració de les sol·licituds presentades, que estarà integrada per cinc persones al servei de la Generalitat Valenciana, adscrites a l'IVAJ, entre les quals es designarà un/a president/a i un/a secretari/ària.
  
2. El règim jurídic que regularà aquesta Comissió Avaluadora serà el que preveu per als òrgans col·legiats la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i el Decret 108/1992, de 6 de juliol, del Govern Valencià.
  
3. La resolució per la qual es determine la composició nominal de la Comissió Avaluadora es publicarà en el Diari Oficial de la Generalitat Valenciana.
  
4. La Comissió Avaluadora actuarà d'acord amb els criteris de valoració i puntuació que preveuen les bases d'aquesta convocatòria.
  
Novena. Adjudicació i publicació
  
1. Les beques s'adjudicaran per ordre de puntuació, obtinguda d'acord amb la base setena. Els sol·licitants que, malgrat reunir tots els requisits, no hagueren obtingut beca, quedaran en llista d'espera en cada una de les opcions sol·licitades.
  
Les places que pogueren quedar vacants per renúncies o baixes seran oferides, per rigorós ordre, als integrants de les llistes d'espera.
  
2. El termini màxim per a la resolució de la convocatòria i corresponent notificació serà de quatre mesos comptadors a partir de l'endemà del dia en què finalitze el termini de presentació de sol·licituds. Si, transcorregut el dit termini, no se n'haguera dictat resolució expressa, les sol·licituds presentades podran considerar-se desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjuí de l'obligació de resoldre i notificar que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. L'adjudicació de les beques es realitzarà per resolució del director general de l'IVAJ, que es publicarà en el DOGV als efectes que preveuen els articles 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Deu. Obligacions dels beneficiaris
  
1. Les persones que siguen adjudicatàries d'alguna d'aquestes beques estaran obligades a:
  
a) Abonar la quantitat de 300 euros en concepte de quota. En la resolució del director general de l'IVAJ per la qual s'adjudiquen les beques se n'establirà el procediment i el termini de pagament.
  
b) Realitzar l'activitat que ha motivat la concessió de la beca durant tot el període de durada.
  
c) Complir les lleis del país en què es trobe, i també les normes de l'organització al centre d'estudis, els horaris, l'assistència a classe i qualsevol altra norma concernent a la disciplina.
  
d) Complir les obligacions específiques d'aquesta convocatòria i totes les previstes per al règim de subvencions i ajudes públiques que siguen aplicables a la present ordre, de conformitat amb el que disposa el text refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, del Consell de la Generalitat Valenciana, i la resta de legislació concordant i d'aplicació.
  
2. L'incompliment de l'obligació indicada en l'apartat 1. a) en el termini que establisca la resolució d'adjudicació implicarà la renúncia a la beca adjudicada.
  
3. La no presentació al lloc d'eixida del viatge sense causa justificada serà considerada com a incompliment de l'activitat.
  
4. Per incompliment de les obligacions indicades en l'apartat 1. c) i depenent de la gravetat del fet, els beneficiaris podran ser expulsats del Programa. En aquest cas, l'IVAJ no es farà responsable del seu viatge de tornada, ni reembossarà cap quantitat per la part del Programa no realitzat.
  
5. La interrupció del compliment de l'activitat per part del becari per causes justificades, però no cobertes per la pòlissa d'assegurances, suposarà que el becari es farà càrrec personalment de les despeses que es pogueren ocasionar, com ara les de transport per tornada anticipada.
  
6. L'IVAJ no es farà responsable de les pernoctacions fora del lloc de residència durant el curs, de les eixides ni de les diverses activitats que les persones becades pogueren dur a terme per iniciativa pròpia. Els danys que, en el desplegament de les seues actuacions particulars, es pogueren causar a tercers, hauran de ser assumits pels mateixos becaris o, en el cas de jóvens menors d'edat, pels seus representants legals.
  
7. L'incompliment de les obligacions indicades en el punt primer podrà donar lloc a l'exigència de les responsabilitats que corresponguen d'acord amb la legislació vigent i, d'una manera especial, amb el que disposa el títol VI del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.
  
Onze. Modificacions de període, renúncies i devolucions
  
1. No s'admetran modificacions de període de gaudi, permutes ni cap altra variació de la beca adjudicada, excepte per als supòsits que específicament regula aquesta ordre.
  
2. L'IVAJ podrà, a sol·licitud de la persona interessada i per motius de força major, accident o malaltia greu, degudament justificats, canviar el període adjudicat en cas que hi haguera plaça vacant en el mes, l'idioma i el país sol·licitats.
  
3. Igualment, i sempre per causes justificades es podrà autoritzar la incorporació o tornada del curs en dates distintes a les generals, sempre que no supose més de 5 dies de pèrdua d'activitats. Les despeses que originen aquestes variacions seran a càrrec del becari.
  
4. En cas de renúncia, voluntària o per força major, d'un becari durant la primera setmana d'estada al país de destinació, l'IVAJ podrà substituir la vacant deixada amb la persona que estiga en primer lloc en la llista d'espera de la destinació i idioma corresponents. L'estudiant s'haurà de fer càrrec per si mateix de la reserva, la gestió i el pagament del viatge d'anada al país de destinació, però quedarà exempt del pagament de la quota.
  
5. Procedirà la devolució de la quota abonada pel becari sempre que renuncie a la beca mitjançant escrit adreçat a l'IVAJ, presentat almenys 15 dies abans de la data d'eixida, i en siga possible la substitució. Per als supòsits en què la renúncia es produïsca per causa de força major, malaltia greu sobrevinguda del becari o familiar fins a segon grau de consanguinitat degudament justificada, passat el termini de 15 dies es reintegrarà el 50% de la quota.
  
6. En cas de renúncia una vegada iniciat el curs, no procedirà la devolució de la quota i el beneficiari haurà de fer-se càrrec de la gestió i de les despeses del viatge de tornada al seu domicili des del país de destinació.
  
Dotze. Acceptació de les bases